Песня будаўніцтву (зборнік)

«Песня будаўніцтву» — зборнік вершаў Янкі Купалы, выдадзены ў 1936 годзе ў Менску. Тыраж зборніку склаў 6185 асобнікаў.Янка Купала: Энцыкл. даведнік. — Мн., БелСЭ, 1986. — Артыкул «Песня будаўніцтву (зборнік вершаў)». С.479.

 Апісанне 
Назву зборніку даў аднайменны верш. У зборнік увайшла частка вершаў ляўкоўскага цыкла: «Алеся», «Вечарынка», «Госці», «Лён», «Сонцу», «Старыя акопы», «Хлопчык і лётчык» і інш. З ранейшых паэтычных зборнікаў Купалы ў гэты зборнік увайшоў толькі верш «Арлянятам». У зборніку шырока ўжываецца любімы паэтам мастацкі прыём супастаўлення старога і новага («Украіна», «Якубу Коласу»). Значнае месца займае міжнародная тэма («Настане такая часіна», «А ў Вісле плавае тапелец…»). Частка вершаў мае рытарычны характар («Нашай Канстытуцыі», "Калгасу «Чырвоны баец», «Маё мне сонца правадыр»). У зборнік увайшлі дзве паэмы Я. Купалы: «Барысаў» і «Над ракой Арэсай».

 Літаратура 
 Янка Купала: Энцыкл. даведнік / БелСЭ; Рэдкал.: І. П. Шамякін (гал. рэд.) і інш. — Мн., БелСЭ, 1986. — 727 с, 26 л. іл.; Артыкул «Песня будаўніцтву (зборнік вершаў)» / Аўтар — М. Барсток. — С.479.
 Лойка А.. Як агонь, як вада… — Мн., 1984.
 Юрэвіч Ул.. Янка Купала: Нарыс жыцця і творчасці. — Мн., 1983.

 Спасылкі 
 З Купалам — на «машыне часу»: Калі ж надрукавана «Песня будаўніцтву»?  на сайце Газета «Культура» , № 25 (1048) / 23—29 чэрвеня 2012

Катэгорыя:Паэтычныя зборнікі Янкі Купалы
Катэгорыя:Кнігі 1936 года